### | | | | --- | --- | | | | | --- | | **Byråd** 30. januar 2018 Sagsnr. 710-2017-38497 Dok.nr. 710-2018-17745 Sagsbehandler DPBSTE | | 12.                 Samlet anlægsbevilling for anlægspuljer på ejendomsområdet 2018 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

**SAGENS INDHOLD**

Byrådet skal i denne sag tage stilling til én samlet
anlægsbevilling vedr. anlægspuljer inden for ejendomsområdet i Budget 2018-21.

Anlægsbevillingen omfatter følgende anlægspuljer: Genopretning,
ombygning og renovering af kommunale bygninger, etablering og renovering af
ventilationsanlæg og pulje til indeklimaforbedringer i kommunale bygninger.

Formålet med den samlede anlægsbevilling er at give
Ejendomscentret mulighed for at igangsætte anlægsprojekter i starten af 2018,
med henblik på at sikre den planlagte fremdrift af de mange mindre projekter
finansieret af puljerne.

Det bemærkes, at de omfattede puljers rådighedsbeløb
almindeligvis frigives i forbindelse med den samlede anlægsbevilling for mindre
anlægsprojekter i december. Grundet Favrskov Kommunes ekstraordinært store
anlægsprogram i 2018 er det valgt at ansøge om frigivelse af anlægspuljerne på
ejendomsområdet i en særskilt sag.

**VURDERING**

Det foreslås, at der gives en anlægsbevilling til projekter
med en samlet anlægssum på 14,1 mio. kr. jf. nedenstående tabel.
Anlægsbevillingerne vedrører kun de afsatte rådighedsbeløb i 2018.

Genopretningspuljen anvendes i 2018 på en række mindre
anlægsprojekter. Projekterne vedrører overvejende kommunens skoler,
daginstitutioner, kulturhuse og administrationsbygninger. Prioriteringen af
projekter er dynamisk og kvalificeres løbende. Der er blandt andet prioriteret
midler til tagudskiftning og ventilation på InSide, ventilation i
Sundhedscenter Hadsten, udskiftning af brugsvandsledninger i [adresse]
Skolen, udvendigt vedligehold på [adresse], etablering af garage ved
Tungelundskolen, renovering af drænsystem på [adresse], lydlofter i hallen
på [adresse], behandlerrum i [adresse], diverse terrænbelysning samt
forskelligt ind- og udvendigt malerarbejde på skoler og daginstitutioner.

Der er endvidere reserveret 2 mio. kr. til mindre
ombygninger, der ikke indgår i det planlagte vedligehold. Der pågår en yderligere
kvalificering og prioritering af en række større og mindre projekter

Grethe Henriksen anvendes til nyetablering af
ventilationsanlæg i Høst Hallen i [adresse] samt vedligehold af eksisterende
ventilationsanlæg på skoler og øvrige kommunale bygninger.

[adresse] anvendes løbende til initiativer vedr.
udbedring eller undersøgelse af indeklimaforhold, hvor der er mistanke om
dårligt indeklima. Anlægsbevillingen sikrer den påkrævede fleksibilitet ved
akut opståede indeklimaproblemer.

**ØKONOMI**

Anvendelsen af puljerne er yderligere beskrevet i
budgetblokkene, der indgik i Byrådets drøftelser vedr. Budget 2018-21.
Budgetblokkene fremgår af bilaget.

Anlægsbevillingerne finansieres af de tilsvarende
rådighedsbeløb i Budget 2018-21.

|  |  |  |
| --- | --- | --- |
| Nr. | Anlægsprojekt | Anlægs-bevilling (1.000 kr.) |
| A-225 | Genopretning, ombygning og renovering af kommunale bygninger | 10.000 |
| A-226 | Etablering og renovering af ventilationsanlæg | 3.100 |
| A-228 | Pulje til indeklimaforbedringer i kommunale bygninger | 1.000 |
| **Samlet anlægsbevilling** | | **14.100** |

I budget 2018 er der udover rådighedsbeløbet på 10 mio. kr.
til genopretning, ombygning og renovering af de kommunale ejendomme afsat
yderligere 5 mio. kr. på driftsbudgettet til dette formål. I forbindelse med
vedtagelsen af Budget 2018-21 blev der foretaget en revurdering, og beløbet
blev til flyttet fra anlægsbudgettet til driftsbudgettet.

Det bemærkes, at der udover midlerne til genopretning er et
årligt driftsbudget på ca. 10 mio. kr. til ind- og udvendigt
bygningsvedligehold.

**INDSTILLING**

Direktøren for Teknik og Kultur indstiller
til Byrådet:

1.   At Byrådet godkender
anlægsbevillinger til de enkelte anlægspuljer på i alt 14,1 mio. kr.,
finansieret af de afsatte rådighedsbeløb i 2018.

**BESLUTNING**

***Teknik- og Miljøudvalget, 18. januar 2018:***

Fraværende:Ingen

Indstilles godkendt.

***Økonomiudvalget, 23. januar 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Beskrivelse af anlægsforslag | 710-2017-257059 |